
Европейският парламент,
–	като взе предвид предложението на Комисията до Парламента и до Съвета (COM(2023)0643),
–	като взе предвид член 294, параграф 2, член 43, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C9‑0388/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 13 декември 2023 г.[footnoteRef:1], [1:  	Все още непубликувано в Официален вестник.] 

–	като взе предвид член 59 от своя Правилник за дейността,
–	като взе предвид доклада на комисията по вътрешния пазар и защита на потребителите (A9-0009/2024),
1.	приема своята позиция на първо четене, която съвпада с предложението на Комисията;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета, на Комисията и на националните парламенти.

